L 280/36
SL
Uradni list Evropske unije
28.10.2022
(19)
Z „Resolucijo regionalne vlade Madeire št.
101/2020 z dne 13. marca“ in „Odlokom št.
133-B/2020 podpredsedstva regionalne vlade Madeire ter regionalnega sekretariata za socialno vključenost in državljanstvo z dne 22. aprila“ je bilo uvedenih več regionalnih ukrepov v zvezi z zaposlovanjem v avtonomni pokrajini Madeira.
Ukrepi so opisani v členu 3, točka (k), Izvedbenega sklepa (EU) 2020/1354.
Namen posebnih ukrepov je bil ohraniti delovna mesta na Madeiri med izbruhom COVID-19, vključno z regionalnim dodatkom k nacionalnim shemam, in sicer v obliki skrajšanega delovnega časa ter podpore samozaposlenim in podjetjem pri ponovnem začetku opravljanja njihovih poslovnih dejavnosti.
Pogoj za podporo v okviru teh ukrepov je bil, da podjetja ohranijo pogodbe o zaposlitvi in svoje poslovne dejavnosti.
(20)
S členom 156 „Zakona št.
75-B/2020 z dne 31. decembra“ je bila uvedena shema izredne podpore za samozaposlene delavce, delavce brez dostopa do drugih mehanizmov socialne zaščite in vodstvene delavce, katerih dohodke je pandemija COVID-19 še posebej prizadela, pogojena z izpolnjevanjem pogojev iz točk (2)(c) do (f) navedenega člena, kot je podrobneje določena v „Odloku vlade št.
19-A/2021 z dne 25. januarja“ ter razširjena s členom 12 „Zakonskega odloka št.
104/2021 z dne 27. novembra“.
Ukrep je opisan v členu 3, točka (r), Izvedbenega sklepa (EU) 2020/1354.
V primeru samozaposlenih delavcev je ukrep zagotovil prejemek v višini dveh tretjin zmanjšanja mesečnega dohodka delavcev z zgornjo mejo 501,16 EUR.
Upravičeni samozaposleni delavci so bili tisti, katerih dohodek se je v obdobju od marca do decembra 2020 zmanjšal za vsaj 40 % v primerjavi z letom 2019.
Za delavce brez dostopa do drugih mehanizmov socialne zaščite je ukrep zagotovil: (i) za zaposlene prejemek, enak razliki med mesečno referenčno vrednostjo 501,16 EUR in povprečno mesečno plačo odraslega v zadevnem gospodinjstvu, in (ii) za samozaposlene delavce prejemek, enak dvema tretjinama zmanjšanja mesečnega dohodka delavcev z zgornjo mejo 501,16 EUR.
Vodstvenim delavcem je ukrep zagotovil prejemek, ki je enak bodisi njihovemu referenčnemu povprečnemu mesečnemu dohodku, kadar je bil ta nižji od 1,5-kratnika portugalskega indeksa socialne podpore („Indexante dos Apoios Sociais“, 438,81 EUR v letu 2021), bodisi dvema tretjinama njihovega referenčnega povprečnega mesečnega dohodka, kadar je bil ta enak ali višji od navedenega indeksa.
Upravičeni so bili tisti vodstveni delavci, ki so zaradi pandemije COVID-19 bodisi začasno prekinili svoje poslovne dejavnosti bodisi imeli vsaj 40-odstotno izgubo prihodka v obdobju 30 dni pred vložitvijo prošnje za podporo v primerjavi z istim mesecem predhodnega leta ali z mesečnim povprečjem dveh mesecev pred tem obdobjem.
V vseh primerih je bila spodnja meja prejemka 50 EUR, povečana na 50 % ugotovljenega mesečnega zmanjšanja dohodka, če je znašalo zmanjšanje med 50 % in 100 % portugalskega indeksa socialne podpore, ali na 50 % portugalskega indeksa socialne podpore, kadar je zmanjšanje dohodka presegalo ta indeks.
(21)
S točko 2.5.1 „Priloge k Resoluciji Sveta ministrov št.
41/2020 z dne 6. junija“ je bila uvedena shema socialne podpore za umetnike, avtorje, tehnike in druge zaposlene na področju umetnosti, kot je podrobneje določena v členih 10 do 12 „Odloka vlade št.
180/2020 z dne 3. avgusta“ in razširjena s členi 5 do 7 „Priloge k Odloku vlade št.
37-A/2021 z dne 15. februarja“.
Ukrep je opisan v členu 3, točka (s), Izvedbenega sklepa (EU) 2020/1354.
Ukrep je zagotovil mesečni prejemek, ki je enak portugalskemu indeksu socialne podpore („Indexante dos Apoios Sociais“, IAS, 438,81 EUR v letu 2021).
(22)
Portugalska je dodatno podaljšala ali spremenila vrsto ukrepov, povezanih z zdravjem, za obvladovanje izbruha COVID-19.
Ti se zlasti nanašajo na ukrepe iz uvodnih izjav 23 do 27.
(23)
S „Standardom št.
012/2020 z dne 6. maja“, kakor je bil spremenjen 14. maja 2020, in „Standardom št.
013/2020 z dne 10. junija“, kakor je bil spremenjen 23. junija 2020, ki ju je izdal portugalski generalni direktorat za zdravje, ter „Zakonskim odlokom št.
10-A/2020 z dne 13. marca“ je bil omogočen nakup osebne zaščitne opreme, ki se uporablja na delovnem mestu, zlasti v javnih bolnišnicah, resornih ministrstvih, občinah ter avtonomnih regijah Azori in Madeira.
Ukrep je opisan v členu 3, točka (n), Izvedbenega sklepa (EU) 2020/1354.
(24)
Z „Zakonskim odlokom št.
10-A/2020 z dne 13. marca“ je bila uvedena kampanja za higieno v šolah za zagotovitev varne vrnitve na delo učiteljev, drugega osebja ter učencev.
Ukrep je opisan v členu 3, točka (o), Izvedbenega sklepa (EU) 2020/1354.